stanford-oval/wikipedia huggingface dataset:
סלקירק רקס
מראה

סלקירק רקס קלאסי הוא חתול בינוני עד גדול, בעל גוף מסיבי, ראש עגול, עיניים גדולות ועגולות, אוזניים בינוניות הממוקמות בצדי הראש, חוטם בינוני ומעוגל. ייחודו, כאמור, הוא בפרוותו המתולתלת והעשירה. מראהו הייחודי גורר לא פעם הערות ובדיחות, ונושאן העיקרי נוגע להופעתו פרועת השיער. הפרווה יכולה להיות קצרה או ארוכה, היא רכה למגע, מלאה, סמיכה ומתולתלת בקבוצות-קבוצות או בתלתלים נפרדים. הפרווה מופיעה בכל מגוון הצבעים והדוגמאות האפשריים ואיננה דורשת טיפוח מיוחד. את ארוכי הפרווה מומלץ לסרק אחת לכמה ימים ולקלח אחת לכמה שבועות כדי למנוע קשרים. קצרי הפרווה דורשים פחות טיפוח וניתן לסרק ולקלח אותם לעיתים רחוקות יותר.
אופי

שילוב הגזעים השונים במהלך הדורות של פיתוח הגזע יצר להם אופי ייחודי. חתולים אלה חברותיים מאוד, עדינים וסובלניים בצורה יוצאת מן הכלל. התנהגותם דומה לזו של כלבלבים יותר מאשר לזו האופינית לחתולים. בדרך כלל הם נענים ובאים כשקוראים להם, רצים לבעליהם כשהם חוזרים הביתה, ומתכרבלים איתם במיטה. הם רגועים מאוד, נותנים גם לזרים להרימם על ידיהם, ובדרך כלל לא ינסו לשרוט או להתנגד.
סרחיו אוריברי

סרחיו דניאל אוריברי (בספרדית: Sergio Daniel Urribarri; נולד ב-7 באוקטובר 1958) הוא פוליטיקאי ארגנטינאי מטעם המפלגה החוסטיסיאליסטית ומושל מחוז אנטרה ריוס לשעבר. שימש כשגריר ארגנטינה בישראל בין 2020 לאפריל 2022 אז התפטר מתפקידו לאחר שנידון לשמונה שנות מאסר ואיסור תמידי לכהן בתפקיד ציבורי בגין שחיתות ומעילה בכספי ציבור.
ביוגרפיה

סרחיו נולד לאנטוניה מרטינס, מורה, ולארתורו אוריברי, מהנדס רכבת. הוא למד בבית ספר בקולון (אנ'), ועבר לג'נרל קמפוס (אנ'), שם הפך בגיל 20 למנהל הספרייה הציבורית. הוא היה כדורגלן מצליח במועדון של העיירה, ובשנת 1985 נבחר לראש עיריית ג'נרל קמפוס. הוא ואשתו אנאליה נישאו ב-1981 ולהם חמישה בנים; אחד מהם, ברונו אוריברי (אנ'), משמש כמגן כדורגל במועדון אתלטיקו קולון.
אוריברי כיהן כמנהל ליגת הכדורגל קונקורדיה. הוא כיהן כיו"ר CAFESG, הגוף המנהל של המפעל ההידרואלקטרי בסכר סלטו גראנדה (אנ') משנת 2003, ולאחר מכן כשר המשפטים, החינוך והעבודות הציבוריות תחת המושל חורחה בוסטי (אנ'), משנת 2004.
אוריברי נבחר למושל מטעם מפלגת חזית הניצחון (אנ') במרץ 2007. הוא ניצח את מועמד האיחוד אזרחי רדיקלי, גוסטבו קוסינאטו, עם 47% מהקולות מול 20% לקוסינאטו. הוא נבחר מחדש ב-2011 עם 56% מהקולות.
בשנת 2019 מינתה אותו ממשלת ארגנטינה לשגריר במדינת ישראל. ב-7 בינואר 2020 התקבל מינויו על ידי ממשלת ישראל. באפריל 2022 הוא הורשע בשחיתות והתפטר מהתפקיד. שמעון אקסל ואחניש החליף אותו בתפקיד ב־2024.
הערות שוליים

↑  "Mi familia". Sergio Urribarri.
↑  Ríos elige su gobernador, El Litoral, 18 March 2007.
↑  "Entre Ríos. Gobernador y Vice. 18 de marzo de 2007". Andy Tow's Electoral Atlas of Argentina.
↑  "Entre Ríos. Gobernador y Vice. 23 de octubre de 2011". Andy Tow's Electoral Atlas of Argentina.
↑  "Israel concedió el plácet a Urribarri como embajador argentino". Perfil (בספרדית). 7 בינואר 2020. נבדק ב-12 במאי 2020. {{cite web}}:  (עזרה)
↑  Nollman, Maria (2023-12-11). "Axel Wahnish, el rabino ortodoxo que instruye y acompaña a Milei en las sombras y que irá como embajador a Israel". La Nación. נבדק ב-7 ביוני 2024. {{cite news}}:  (עזרה)
ספיטהד

| --- | --- |

 מיקום
 מדינה:  הממלכה המאוחדת 
 קואורדינטות:  50°45′05″N 1°08′12″W﻿ / ﻿50.7514°N 1.13667°W﻿ / 50.7514; -1.13667
 פרטים
 סוג מעגן:  תחנת עגינה
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי ספיטהד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי ספיטהד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ספיטהד(למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים ספיטהד מיקומה של ספיטהד על המפה
 
סְפִּיטְהֶד (באנגלית: Spithead) היא תחנת עגינה בסולנט, בין האי ווייט לחוף המפשייר. תחנת העגינה נקראת על שם לשון החוף (spit of land) המשתרעת דרומה מחוף המפשייר לאורך 5 ק"מ.
היסטוריה

מאז ימי אדוארד השלישי, הייתה ספיטד תחנת עגינה של הצי הבריטי. בזכותה מיקומה הגאוגרפי שימשה ספיטהד כבסיס השולט על תעלת למאנש. תחנת העגינה זכתה לחשיבות מיוחדת כאשר נקבע כי פורטסמות' תהיה הבסיס הראשי של הצי המלכותי. לאחר קביעה זו נבנו ביצורים חדשים באזור תחנת העגינה, וביניהם מצודת סאות'סי. מאז שלטונו של הנרי החמישי, נערכה ביקורת מלכותית על הצי על דרך ספיטהד, שהפכה מאוחר יותר ל"סקירה הבין-לאומית". הספינות המייצגות ביותר של הצי נוכחות בחגיגות ההכתרה. ב-1937, הופיעה ספינת הקרב Petropavlovsk מברית המועצות. במסקר 1953 השתתפה הספינה הקלה Sverdlov מברית המועצות.
ב-1782, הספינה HMS Royal George שקעה באזור, באירוע שבו ניספו 800–1,200 בני אדם.
ב-1797 התרחשה במקום מרידת מלחים גדולה של מלחי הצי המלכותי הבריטי.
מאז המאה ה-19 האזור הוא מרכז ההפלגה העיקרי באנגליה, וכן המרכז הגדול ביותר מבחינת מועדוני היאכטות באנגליה.
הערות שוליים

↑  "NMM: ceremonial, review, naval". אורכב מ-המקור ב-2009-05-19. נבדק ב-2009-04-01.
↑  Adkins & Adkins. Jack Tar. pp. 161–3.
↑  Adkins, Roy and Lesley. Gibraltar: The Greatest Siege in British History. p. xxiv. ISBN 978-1-4087-0867-5.
↑  Frykman, Niklas (2013). "Connections Between Mutinies in European Navies". International Review of Social History. 58: 87–107. doi:10.1017/s0020859013000230.
↑  "Research guide B8: The Spithead and Nore mutinies of 1797". Royal Museums Greenwich (באנגלית). 2002-06-11. ארכיון מ-2020-08-07. נבדק ב-2020-06-10.
↑  Home, www.rya.org.uk (באנגלית) (ארכיון)
סבון (רשת שיווק)

| --- | --- |

 נתונים כלליים
 תקופת הפעילות:  1997–הווה (כ־27 שנים) 
 חברת אם:  איב רושה 
 מיקום המטה:  אזור 
 ענפי תעשייה:  תעשיית הקוסמטיקה 
 עובדים:  480 
  
 www.sabon.fr
 
סבון היא רשת שיווק ישראלית למוצרי סבון שונים, המייצרת ומשווקת את תוצרתה העצמית.
היסטוריה ומבנה

הרשת הוקמה בשם "סבון של פעם" על ידי אבי פיאטוק וסיגל קוטלר לוי, ב-1997, עם סניף ראשון ברחוב שינקין בתל אביב. ב-2003 הפכה החברה לבין-לאומית. לרשת 175 חנויות ב-14 מדינות ברחבי העולם, הנחלקות לכ-40 סניפים בישראל, מספר דומה של סניפים ביפן, 17 בארצות הברית וכ-13 בצרפת.
החברה מעסיקה 480 עובדים, כאשר מטה החברה ממוקם באזור. מפעל הייצור והמרכז הלוגיסטי של סבון נמצאים בקריית גת.
ב-2016 רכשה ענקית הקוסמטיקה הצרפתית איב רושה (אנ') את השליטה בסבון תמורת כ-80 מיליון אירו, כשהיתרה אמורה להתבצע בעוד מספר שנים לפי שווי עסקה של 120 מיליון אירו (משמע - רכישת 66% כעת ו-33% נותרים לאחר מכן, תמורת 40 מיליון אירו).
הערות שוליים

↑  גולן חזני, אקזיט עם ריח טוב: רשת החנויות "סבון" נמכרת ב-100 מיליון יורו, באתר כלכליסט, 19 בדצמבר 2016
סרחיו אראגונס

| --- | --- |

סרחיו אראגונס, 2009
 לידה:  6 בספטמבר 1937 (בן 87) Sant Mateu, ספרד 
 מקום לימודים:  האוניברסיטה הלאומית האוטונומית של מקסיקו 
 תחום יצירה:  צייר קומיקס 
 יצירות ידועות:  מד מגזין 
 פרסים והוקרה:  פרס רובן (1996)  פרס מיוחד להומור (1997)  פרס מיוחד להומור (1995)  פרס מיוחד להומור (1993)  פרס מיוחד להומור (1998)  פרס מיוחד להומור (2000)  פרס מיוחד להומור (1999)  פרס מיוחד להומור (2001)  פרס מיוחד להומור (1992)  פרס מיוחד להומור (1990)  היכל התהילה של ויל אייזנר (2002)  פרס מיוחד להומור (1991)  פרס אינקפוט (1976)  Harvey Award for Best Cartoonist (Writer/Artist) (1998)  פרס אייזנר לכותב הטוב ביותר (1996)  Best foreign work published in Spain (1995) 
 חתימה:   
 www.sergioaragones.com
 
סרחיו אראגונס דומנק (בספרדית: Sergio Aragonés Domenech; נולד ב-6 בספטמבר 1937) הוא קריקטוריסט ואמן קומיקס ספרדי-מקסיקני. נודע בעיקר כאחד המאיירים הבולטים ביותר והפורים ביותר ב"מד מגזין" וגם כיוצר של סדרת הקומיקס "Groo the Wanderer".
ביוגרפיה

סרחיו אראגונס נולד ב-1937 בקאסטיון דה לה פלאנה שבספרד. בשל מלחמת האזרחים בספרד, משפחתו עזבה את ספרד בהיותו תינוק והם היגרו עימו תחילה לצרפת. כאשר היה בן 6, המשפחה עברה להשתקע במקסיקו.
לחשיפה המוקדמת שלו לקומיקס האמריקאי היה תפקיד משמעותי בעיצוב סגנונו האמנותי הייחודי. הוא למד בהמשך אדריכלות באוניברסיטה האוטונומית הלאומית של מקסיקו. עם זאת, אהבתו לקריקטורה ולהומור הובילה אותו בהמשך להתמקד במקום זאת באיור וקומיקס.
בשנת 1962 היגר אראגונס לארצות הברית, ושם הוא מתגורר עד היום. בשנת 1963 הצטרף לצוות המאיירים של המגזין הסאטירי "מד מגזין", והפך לאחד המאיירים הבולטים המזוהים ביותר עם המגזין. ב"מד מגזין" הוא נודע בעיקר בזכות הפינה "A Mad Look At", אותה הוא יצר במשך ארבעים שנה, וכמו כן במשך עשורים מרובים נהג לאייר איורים ממוזערים רבים בשולי דפיו של המגזין.
במהלך שנות ה-80 יצר אראגונס את סדרת הקומיקס "Groo the Wanderer" (אנ'), יחד עם מארק אוונייר. הסדרה עוקבת אחר הרפתקאותיו של לוחם ברברי נודד טיפש, אשר עובד לרוב כשכיר חרב שמותיר שובל של הרס וכאוס בכל מקום אליו הוא הולך.
בשנת 2020 דיבב בתפקיד אורח בסדרה "הקאסה-גרנדה" את פאקו, כאשר הוא חזר לדבב את הדמות בסרט "הקאסה-גרנדה: הסרט" שמבוסס על הסדרה.
גלריית תמונות

סרחיו אראגונס, 1982
סרחיו אראגונס, 2007
סרחיו אראגונס, 2018
הערות שוליים

↑  Cavna, Michael (2022-10-06). "Mad magazine's oldest active artist still spoofs what makes us human". Washington Post (באנגלית אמריקאית). נבדק ב-2023-09-18.
| --- | --- |
בקרת זהויות :  NLI: 987012502587105171  PLWABN: 9811276247505606  BIBSYS: 90154303  BNE: XX1007989  BnF: cb12115748z (data)  CANTIC: a10906277  GND: 1070677035  ICCU: UBOV317403  ISNI: 0000 0001 0920 3689  LCCN: n79066006  MusicBrainz: d9b1cd81-0e54-434b-a4b3-167e8007c5a8  NKC: jx20070504006  NTA: 069338574  SUDOC: 174422709  ULAN: 500486604  VIAF: 84373474   WorldCat (עם VIAF): 84373474
ספינת סיור

ספינת סיור מהירה מדגם "דבורה" של חיל הים הישראלי.
ספינת סיור היא כלי שיט חמוש קטן, המיועד לרוב למשימות הגנה במים הטריטוריאליים. ספינות סיור מופעלות על ידי חיל הים, משמר החופים או המשטרה בים או בשפכי נהרות ובנתיבי מים פנימיים. על פי רוב מוטל על ספינות הסיור תפקיד שמירת הגבולות, הכולל גם מניעת הברחות, מניעת שוד ימי, הגנה על שדות דיג ואכיפת חוקי ההגירה. לעיתים תכופות הן מוזעקות גם לפעולות הצלה בים.
אורכן של ספינות הסיור הטיפוסיות כ-30 מטרים (98 רגל), ועל פי רוב הן נושאות תותח ימי יחיד, המהווה את חימושן העיקרי, ובנוסף לו מקלעים וכלי נשק קלים מסוגים שונים. הן מונעות לרוב על ידי מנועי דיזל, אך קיימות גם ספינות סיור מודרניות המונעות על ידי טורבינות גז. מהירותן האופיינית היא 25–30 קשר (46–56 קמ"ש).
כלי שיט דומים, המשמשים למשימות צבאיות בלבד, כוללים ספינות טורפדו וספינות טילים. הצי האמריקני הפעיל בשנים 1977 עד 1993 סנפיריות חמושות מדגם "פגסוס" (Pegasus) בתפקידי סיור.
חיל הים הישראלי מפעיל ספינות סיור מדגמי דבור, דבורה, סופר דבורה סימן 2, סופר דבורה סימן 3 ושלדג.
הערות שוליים

↑  Pegasus-class hydrofoil בוויקיפדיה האנגלית
| --- | --- |
בקרת זהויות :  NARA: 10674962  NKC: ph285327 
ערך זה הוא קצרמרבנושא צבא. אתם מוזמנים לתרום לוויקיפדיה ו.
סטפן אפיה

סטפן אפיה (אנגלית: Stephen Appiah; נולד ב-24 בדצמבר 1980 באקרה), הוא כדורגלן עבר גאנאי.
במהלך הקריירה שיחק אפיה בהארטס אוף אוק (1995-1997), אודינזה (1997-2000), פארמה (2000-2002), ברשה (2002-2003), יובנטוס (2003-2005) פנרבחצ'ה (החל מ-2005) כיום בבולוניה האיטלקית משנת 2009. ב-2 בפברואר 2012 חתם לחצי שנה בקבוצה הסרבית וויבודינה נובי סאד.
אפיה היה חלק מנבחרת גאנה באולימפיאדת אתונה (2004), אפיה הופיע במדי נבחרתו במהלך מונדיאל 2006 ומונדיאל 2010.
ספינת עבדים

ערך זה עוסק בספינת מסע המובילה עבדים. אם התכוונתם לפירושים אחרים, ראו .
תמונות המראות כיצד הועברו העבדים בספינות
ספינת עבדים הייתה ספינת משא גדולה שהוסבה במיוחד לצורך הובלת עבדים, בעיקר עבדים שנרכשו מאפריקה לאמריקה.
המסלולים הבולטים ביותר של ספינות העבדים יצאו מחופי צפון מערב ומערב אפריקה לדרום אמריקה, ולחוף הדרום מזרחי (ארצות הברית של היום) והאיים הקריביים, מסלול שכונה מעבר הביניים. כ-12.5 מיליון אפריקאים הועברו בספינות מהסוג הזה.
הסחר בעבדים האפריקאים הוצא מחוץ לחוק בשנת 1807, על פי חוק משותף של ארצות הברית ובריטניה. בתחילה החל הביטול בבריטניה, והחוק האמריקאי נכנס לתוקף מאוחר יותר, ב-1 בינואר 1808. לאחר תאריך זה נחשבו כל ספינות העבדים שיצאו מאפריקה לפיראטיות ונתונות ללכידתם של הצי האמריקני והצי המלכותי הבריטי.
בשנת 1815, במועצת וינה, ספרד, פורטוגל, צרפת והולנד הסכימו לבטל את סחר העבדים מטעמן. במהלך תקופה זו הפכו ספינות העבדים לקטנות וצפופות יותר, בתמורה לביצועים משופרים, ושינו את ייעודם ככלי שיט להברחות במצור ימי.
לקריאה נוספת

מרקוס רדיקר. ספינת העבדים: היסטוריה אנושית תרגום מאנגלית: עופרה אביגד ויואב כ"ץ. תל אביב, הוצאת בבל ומשכל, 2014. 480 עמ'.
סאו יה-ג'י

| --- | --- |

 לידה:  6 באפריל 1990 (בת 34) סיאול
 מדינה:  קוריאה הדרומית 
 תקופת הפעילות:  מ-2013 
 מקום לימודים:  אוניברסיטת מדריד  Youngwon Middle School 
 פרופיל ב-IMDb
 חתימה:   
 
סְאוֹ יֵה-ג'י (בקוריאנית: 서예지; נולדה ב-6 באפריל 1990) היא שחקנית דרום קוריאנית. את קריירת המשחק שלה החלה בקומדיית המצבים "Potato Star 2013QR3"‏(אנ') (2013–2014). לאחר מכן השתתפה בתפקידים מרכזיים בדרמה ההיסטורית "שומרי הלילה"(אנ') (2014), בדרמת המתח "אחרון"(אנ') (2015) ובדרמת הפנטזיה "תיכון מוּ-רים"(אנ') (2016). חלק מתפקידיה המוכרים ביותר כוללים את תפקידה בדרמה "הצילו"(אנ') (2017) ובדרמה "עורך דין בריון"(אנ')(2018). זכתה להכרה רבה בעקבות תפקידה בדרמה הרומנטית "חדרי הנפש"(אנ') (2020).
קריירה > 2013–2016: תחילת דרכה

יה-ג'י לא תכננה להיות שחקנית, אבל מנכ"ל סוכנות השחקנים "Made in Chan Entertainment" הבחין בה ושכנע אותה להתנסות במשחק. היא נכנסה לראשונה לתעשייה כשהשתתפה בפרסומת לחברת הסלולר "SK Telecom" במרץ 2013, ובמאי של אותה שנה השתתפה בסרט פרסומי קצר של חברת סמסונג. הופעת הבכורה שלה בתור שחקנית הייתה בקומדיית המצבים "Potato Star 2013QR3" ששודרה במשך 120 פרקים מ-23 בספטמבר 2013, עד 15 במאי 2014.
בשנת 2014 כיכבה בדרמה ההיסטורית של רשת MBC "שומרי הלילה" בה שיחקה תפקיד מרכזי עליו הייתה מועמדת לפרס "השחקנית החדשה הטובה ביותר" בטקס הפרסים "MBC Drama Awards" באותה שנה. ב-2015 הופיעה בסדרת הטלוויזיה של רשת tvN "סופר אבא יול" ובסדרת הטלוויזיה המצליחה של רשת jTBC "אחרון".
לאחר שמשכה את תשומת ליבם של הצופים בעקבות תפקידה בדרמה "אחרון", זכתה יה-ג'י בתפקידה הראשון על המסך הגדול בדרמה ההיסטורית "כס המלכות"(אנ') (2015). באותה שנה השתתפה בסרט נוסף בשם "Circle of Atonement" ובקליפ לשיר בשם "Let's Not Fall In Love" של להקת הבנים הדרום קוריאנית ביג באנג.
בשנת 2016 גילמה את אחד התפקידים הראשיים בדרמה של רשת KBS "תיכון מוּ-רים", והשתתפה בתפקיד משנה בסרט "קים סאונדאל האיש שמכר את הנהר". לאחר מכן שיחקה בתפקיד משנה בדרמה ההיסטורית של רשת KBS "אבירי הפרחים"(אנ') (2016–2017).
לאחר סיום תקופת החוזה בסוכנות השחקנים שלה ב-2016, עזבה יה-ג'י את "Made in Chan Entertainment" והצטרפה לסוכנות "King Entertainment".
קריירה > 2017–הווה

בתחילת שנת 2017 זכתה יה-ג'י בתפקיד הראשי הראשון שלה, בסרט "Another Way", שעלילתו עסקה בבריתות התאבדות. באותה שנה כיכבה בדרמת המתח של רשת OCN "הצילו" וזכתה לשבחים רבים מהקהל.
לאחר מכן כיכבה לצד השחקן קים ג'ונג-היון(אנ') בסרט "Stay With Me"(אנ')‏ (2018), שהיה סרט ארבע-ממד המציאות המדומה הראשון ששודר בקולנוע 4DX(אנ'). היא שיחקה עורכת דין בעלת מזג חם בדרמה "עורך דין בריון" (2018) (שודרה בערוץ ויוה תחת השם "הפרקליט") לצד השחקן לי ג'ון-גי. הדרמה זכתה להצלחה מסחרית רבה והפכה לאחת מהדרמות הקוריאניות בעלות הדירוג הגבוה ביותר בהיסטוריה. בעקבות תפקידה בדרמה, קיבלה יה-ג'י מסוכנות המשטרה הארצית של קוריאה הדרומית (KNPA) תואר "שוטרת של כבוד".
בשנת 2019 כיכבה יה-ג'י בסרטים "Warning: Do Not Play" ו-"By Quantum Physics: A Nightlife Venture".
באחד בינואר, 2019 הצטרפה יה-ג'י לסוכנות השחקנים החדשה "Gold Medalist".
הפרויקט הראשון של יה-ג'י בסוכנות החדשה היה הדרמה הרומנטית של רשת tvN בשיתוף עם נטפליקס, "חדרי הנפש" (2020). היא כיכבה לצד השחקן קים סו-היון(אנ'), בתפקיד כותבת ספרי ילדים מצליחה בעלת הפרעת אישיות. הופעתה בתפקיד זכתה לביקורות חיוביות מצד העיתונים The Hindu ו-Manila Bulletin והניו יורק טיימס הכריז על הדרמה כאחת מ"הסדרות הבינלאומיות הטובות ביותר לשנת 2020", ואף כינה את הופעתה של יה-ג'י "מהפנטת". בנוסף זכתה יה-ג'י לעליה משמעותית בפופולריות ומשכה את תשומת ליבה של התקשורת הן בקוריאה והן מחוץ לה.
בשנת 2021 כיכבה בסרט מתח-מסתורין בשם "זיכרונות המחר", בבימויו של סאו יו-מין, לצד השחקן קים קאנג-וו. הסרט זכה להצלחה מסחררת ובשבוע ההקרנה הראשון שלו שבר את שיא מכירות הכרטיסים המקומי.
ביוני 2022, החלו שידוריה של סדרת הטלוויזיה "Eve", של רשת tvN, בה מככבת יה-ג'י בתפקיד ראשי.
הערות שוליים

↑   Starlet Seo Ye-ji Admits She's Far from Flamboyant, english.chosun.com (באנגלית)
↑   Rising actress Seo Ye-ji models for fashion brand, kpopherald.koreaherald.com
↑  Fans Flip Realizing That Actress Seo Ye Ji Once Starred Alongside G-DRAGON In A Music Video, Koreaboo, ‏2020-08-03 (באנגלית אמריקאית)
↑  'Another Way' hopes to share pain and prevent suicide, m.koreatimes.co.kr, ‏2017-01-11
↑   Seo Ye-ji Takes a Step Further as Actress with Cult Drama, english.chosun.com (בקוריאנית)
↑   First commercial VR film to hit local theaters, m.koreatimes.co.kr, ‏2018-03-26
↑   Im Eun-byel, ‘Lawless Lawyer’ seeks justice in corrupt city, The Korea Herald, ‏2018-05-08 (באנגלית)
↑   Actors appointed honorary police officers, kpopherald.koreaherald.com
↑   Seo Yea-ji Takes Over the Big Screen @ HanCinema, www.hancinema.net (באנגלית)
↑   Yoon Min-sik, Mouthy ‘nightlife expert’ sniffs out drug scandal ‘By Quantum Physics’, The Korea Herald, ‏2019-08-13 (באנגלית)
↑   Kim Soo-hyun signs a new contract, koreajoongangdaily.joins.com (באנגלית)
↑   김보람, Star actor Kim Soo-hyun 'waited so long' for his return to TV, Yonhap News Agency, ‏2020-06-10 (באנגלית)
↑   Choi Ji-won, Kim Soo-hyun returns to small screen with ‘It’s Okay to Not Be Okay’, The Korea Herald, ‏2020-06-11 (באנגלית)
↑   Why it's okay not to (always) be okay, Manila Bulletin, ‏2020-08-11 (באנגלית אמריקאית)
↑   Poorvaja, S. (2020-08-14). "'It's Okay to Not Be Okay' review: K-drama revels in its nuanced writing and strong performances". The Hindu (בIndian English). ISSN 0971-751X. נבדק ב-2022-06-27.
↑   Poniewozik, James; Hale, Mike; Lyons, Margaret (2020-12-01). "Best TV Shows of 2020". The New York Times (באנגלית אמריקאית). ISSN 0362-4331. נבדק ב-2022-06-27.
↑   3 things to know about Seo Ye-ji, K-drama star of It’s Okay to Not Be Okay, South China Morning Post, ‏2020-07-15 (באנגלית)
↑  ‘Eve’: Seo Ye-ji dances with danger in thrilling new trailer, NME, ‏2022-05-31 (באנגלית)
| --- | --- |
בקרת זהויות :  BnF: cb17945312j (data)  ISNI: 0000 0004 6473 1072  LCCN: no2022027666  NLK: KAC201811355  VIAF: 13153061238519201183   WorldCat (עם VIAF): 13153061238519201183 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאו יה-ג'י".
סאו ז'וזה פאקט אפריקה

ציור משנת 1772 של האזור בו התרחשה הטביעה
דיאגרמה של דרך העמסת עבדים על ספינה
צוללנים באתר הטביעה
מטיל מתכת שנמצא על הספינה
סאו ז'וזה פאקט אפריקה (בפורטוגזית: São José Paquete Africa) הייתה ספינת עבדים פורטוגזית שטבעה מול חופי דרום אפריקה בשנת 1794. הספינה טבעה קרוב לחוף, אך במים עמוקים. על הספינה שהו פרט לאנשי הצוות הפורטוגזים גם בין 400 ל-500 עבדים שחורים מאפריקה. 212 עבדים וכן אנשי הצוות שרדו את הטביעה. בשנת 2015, המוזיאון הלאומי להיסטוריה ותרבות אפרו-אמריקאית בסמית'סוניאן שבוושינגטון, מוזיאון איזיקו שבדרום אפריקה, פרויקט "Slave Wrecks" ושותפים נוספים הודיעו כי איתרו את שרידי הספינה השקועה. זו הפעם הראשונה בהיסטוריה שספינה כזו, שטבעה בעודה נושאת עליה מטען אנושי, מתגלה.
היסטוריה

ב-27 באפריל 1794 הפליגה סאו ז'וזה פאקט אפריקה מליסבון שבפורטוגל בפיקודו של רב החובל מנואל ז'ואאו פריירה (Manuel Joao Perreira). היא הכילה בתוכה מטען של 1,500 מטילי ברזל מכוילים היטב. הללו נדרשו כדי להסיט את הספינה ביעילות לצדדים בים הפתוח. יעד הספינה הייתה המושבה הפורטוגזית מוזמביק בדרום-מזרח אפריקה. מוזמביק היוותה מקור חדש יחסית שממנו השיגו סוחרי עבדים את סחורתם.
במוזמביק השיגה הספינה את מבוקשה: בין 400 ל-500 גברים נשים וילדים שחורים נחטפו ונדחסו בבטן הספינה. המושבות הפורטוגזיות בדרום אמריקה היוו את עורק החיים של האימפריה הפורטוגזית. במושבות אלו היו בעלי המטעים הפורטוגזים מייצרים סוכר, טבק וכותנה. הפורטוגזים שלטו על מרבית סחר הסוכר באירופה, ועד שנת 1640 ייצאה פרנמבוקו לבדה כ-24,000 טון סוכר בשנה. מטעי סוכר אלו הצריכו עבדים רבים. האינדיאנים לא התאימו לתפקיד זה, ועל כן מצאו האירופאים פתרון בדמות עבדים שחורים מיבשת אפריקה ביטוי שהומצא בתקופת המלחמה בעבדות אומר כי "סוכר נעשה בדם". ברצועת החוף שבין סנגמביה לאנגולה, חיו בתקופה שבה החל סחר העבדים האירופי כ-25 מיליון בני אדם. האירופאים החלו לנצל את השטח הזה בתחילת המאה ה-16, וגרמו נזק דמוגרפי עצום. נזק זה, כמו גם התחרות ההולכת וגוברת בין החברות הקולוניאליות השונות, הביא בסופו של דבר את סוחרי העבדים הפורטוגזים לחפש משאב חדש בדמות מוזמביק. ב-3 בדצמבר עזבה הספינה את חופי מוזמביק במטרה לצאת למסע בן כ–11 אלף קילומטרים לעבר חופי מראנהאו שבברזיל (גם היא מושבה פורטוגזית).
מסעה של הספינה, שהיה אמור להימשך ארבעה חודשים, ארך בפועל 24 יום בלבד. בצהרי 27 בדצמבר רוחות וטלטלות סחפו את הספינה לתוך סלעים בערך 100 מטרים מהחוף באזור כף התקווה הטובה. אנשי הצוות הפורטוגזים ירו בתותחי הספינה בתקווה לקבל סיוע כלשהו ממושבת הכף. לאחר מכן חולצו כל אנשי הצוות, ואחר כך החלו לנסות להציל את ה"מטען". כמחצית מהעבדים פחות או יותר ניצלו והובאו לחוף, ולפחות 212 מהם נספו. היה קשה לחלץ אותם בשל כבלי הברזל שבהם היו אזוקים. העבדים ששרדו נמכרו בקייפטאון.
גילוי

בשנת 1980 נצפתה הספינה בידי צוללנים מקומיים מדרום אפריקה, אולם הללו זיהו אותה בטעות כספינת סוחר הולנדית בשם "שולנבורג", שטבעה ב-1756. בשנת 2010 הועלתה השערה שהשרידים אינם קשורים לספינה ההולנדית, ולפיכך המוזיאון הלאומי להיסטוריה ותרבות אפרו-אמריקאית בסמית'סוניאן שבוושינגטון, החלו לבדוק אפשרות שמדובר בספינת העבדים סאו ז'וזה. בהמשך התגלו מסמכים בארכיונים של פורטוגל ומוזמביק, שעל פיהם אושר בשנת 2015 כי אכן מדובר בספינת העבדים סאו ז'וזה. ב-3 ביוני של אותה שנה, בד בבד עם ההודעה על המציאה, התקיים טקס לזכרם של העבדים שנהרגו. במהלך הטקס הורידו צוללנים אל הספינה אדמה ממוזמביק, כהוקרה לעבדים והשפחות שנחטפו מארץ זו. צוותי צלילה מארצות הברית מוזמביק ודרום אפריקה, צללו באזור ודיווחו על מטילי מתכת שנמצאו בסמוך לשרידי הספינה, כאמור לעיל על הספינה הועמסו 1,500 מטילי מתכת כאלה. על הספינה ובסביבותיה לא נמצאו גופות או שלדים.
חלק מהממצאים הועברו אל מוזיאון איזיקו שבדרום אפריקה. דווח כי ייעשו מאמצים לשימור הספינה בשלמותה. כמו כן דווח כי המוזיאון הלאומי להיסטוריה ותרבות אפרו-אמריקאית, יקבל ב-2016 מספר מוצגים בהשאלה לצורך התערוכה המיוחדת שלו האמורה לספר את סיפורם של העבדים שנחטפו מאפריקה לאמריקה.
ראו גם

סחר העבדים האטלנטי
הטבח בספינת העבדים זונג
הערות שוליים

↑  Grim History Traced in Sunken Slave Ship Found Off South Africa
↑  Wreck Of A 221-Year-Old Slave Ship Is Confirmed Off South Africa
1 2 3  South Africans honour slaves drowned in 1794 shipwreck
↑  Wreck of slave ship: Why the São José fascinates
↑  Sunken 18th-Century Slave Ship
1 2 3 4  Shipwreck Shines Light on Historic Shift in Slave Trade
1 2 3 4 5   הלן קופר, מסע במצולות אל ההיסטוריה של מסעות העבדים מאפריקה לאמריקה, באתר הארץ, 1 ביוני 2015
↑  Archaeologist resurfaces stories from a sunken slave ship
↑  SLAVE WRECK ARTEFACTS ON DISPLAY
↑  ‘Humble objects’ of a sunken slave ship tell a powerful and emotional story
↑  Of sunken slave ships and neo-imperialism
סבולץ'

| --- | --- |
סמל סבולץ'סמל סבולץ'

 מדינה:  הונגריה הונגריה
 חבל:  צפון המישור הגדול
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת נירג'האזה
 שטח:  5.88 קמ"ר
 אוכלוסייה:  ‏
  ‑ בכפר:  400 (1 בינואר 2020)
 קואורדינטות:  48°10′15″N 21°29′33″E﻿ / ﻿48.17071°N 21.49254°E﻿ / 48.17071; 21.49254 
 אזור זמן:  UTC +1
 http://www.szabolcs.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נפקור(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נפקור  he tabBackground:;tabBorder:#aaa;defaultTab:0;
 
סבולץ' (בהונגרית: Szabolcs) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בסבולץ' מספר התושבים נמצא בירידה. כך, בשנת 1990 היה מספר התושבים 450 ובשנת 2020 רק 400 תושבים.
באזור הכפר בוצעו חפירות ארכאולוגיות בהם נתגלו קברים של גברים עם צמות שיער מעוטרות בקישוטים עשויים זהב, עצים מצופים כסף ועצמות של עופות. חוקרים טוענים כי במחצית הראשונה של המאה ה-10 היה באזור בית מלאכה של צורף. מאחר שמדובר בקברים בהם נמצאו תכשיטים רבים, רבים מאמינים כי המקום שימש כמקום לינה של הדוכסים הגדולים מהונגריה של אותה תקופה.
יהודי סבולץ'

בסבולץ' חיו יהודים בתקופות זמן שונות, יהודים רבים מסבולץ' נרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 6 |  |
| 1880 | 25 | 651 |
| 1910 | 12 |  |
| 1920 | 13 |  |
| 1930 | 5 |  |